રાજપીપળા ખાતે ફરજ બજાવતી મહિલા પોલીસ કોન્સ્ટેબલની આત્મહત્યાના કેસમાં મૃતકના પરિવારજનોએ મહિલાની હત્યા કરવામાં આવી હોવાનો આરોપ મુક્યો છે. આત્મહત્યા કરનાર મહિલા કોન્સ્ટેબલના મૃતદેહને પોસ્ટમોર્ટમ અર્થે હોસ્પિટલમાં ખસેડવામાં આવ્યો હતો, બીજી તરફ જ્યાં સુધી હત્યાનો ગુનો નોંધવામાં ન આવે ત્યાં સુધી મૃતદેહ સ્વીકારવાનો પરિવારજનોએ ઇન્કાર કર્યો છે. આ કેસમાં જાણવા મળ્યા અનુસાર રાજપીપળા પોલીસ સ્ટેશનમાં ફરજ બજાવતા વિજય સિંહ દ્વારા મૃતકની વારંવાર છેડતી કરવામાં આવી રહી હતી અને સસ્પેન્ડ કરવાની ધમકી આપી રહ્યો હતો, જેના કારણે મહિલાને આત્મહત્યા કરવાની ફરજ પડી હતી.